[{"text_idx": "#000000", "text": "Y geiriadur Cymraeg hanesyddol safonol"}, {"text_idx": "#000001", "text": "Gwybodaeth i athrawon a myfyrwyr"}, {"text_idx": "#000003", "text": "Mae GPC yn waith enfawr o dros 4,000 o dudalennau, dros naw miliwn o eiriau i gyd, a bron i hanner miliwn o ddyfyniadau enghreifftiol."}, {"text_idx": "#000004", "text": "Ystyr gair? Hanes gair? Ceir diffiniadau yn Gymraeg yn ogystal a\u0302 chyfystyron Saesneg, dyfyniadau yn dangos defnydd y gair dros y canrifoedd, a\u2019i darddiad.\nCyfuniadau fel \u2018ar gefn ei geffyl\u2019. Rhestrir cyfuniadau neu ymadroddion cyffredin sy\u2019n cynnwys y gair.\nErgydiant? Isobar? Ceir nifer o dermau technegol ac y mae\u2019r nifer yn cynyddu wrth i\u2019r ti\u0302m ychwanegu at y sto\u0302r o eiriau yn gyson.\nMethu meddwl am y gair Cymraeg? Mantais fawr y fersiwn electronig yw bod modd teipio gair Saesneg ac yna cael dewis o eiriau Cymraeg cyfatebol.\nMethu sillafu gair? Ceir cymorth gyda sillafiad geiriau: oni ddeuir o hyd i air, cynigir rhestr o eiriau tebyg.\nTreigladau\u2019n broblem? Dangosir holl ffurfiau treigledig gair yn y canlyniadau chwilio, felly bydd chwilio am \u2018blaen\u2019 hefyd yn dod o hyd i \u2018ar flaen ei dafod\u2019 a \u2018pysgota ym mlaen y rhwyd\u2019."}, {"text_idx": "#000005", "text": "Ystyrir GPC yn safon ar gyfer sillafu geiriau, ffurfiau lluosog, cenedl enwau, ac yn y blaen. Mae\u2019r holl wybodaeth yn y Geiriadur yn seiliedig ar gorpws o enghreifftiau go iawn.\nSawl gwaith y flwyddyn bydd cannoedd o gofnodion newydd a diweddariadau o hen gofnodion yn cael eu cyhoeddi.\nTwitter: @geiriadur (yn Gymraeg) neu @GPCdictionary (yn Saesneg) lle ceir \u2018Gair y Dydd\u2019, a lle mae modd gwneud sylwadau neu ofyn cwestiynau."}, {"text_idx": "#000006", "text": "Mae croeso i chi brintio digon o gopi\u0308au i\u2019r holl ddosbarth."}, {"text_idx": "#000007", "text": "Gallwch lawrlwytho gwybodaeth am y Geiriadur:"}, {"text_idx": "#000009", "text": "Rydym wedi paratoi taflen sy\u2019n awgrymu sut y gallwch ddefnyddio\u2019r Geiriadur wrth ddysgu cwricwlwm Safon A Cymraeg, gydag enghreifftiau o\u2019r testunau gosod."}, {"text_idx": "#000010", "text": "Hefyd rydym wedi paratoi dau gwis i helpu pobl ymarfer defnyddio\u2019r Geiriadur, un dwyieithog syml ac un uniaith ar gyfer siaradwyr mwy profiadol. Maent yn addas i\u2019w defnyddio yn y dosbarth neu fel gwaith cartref."}, {"text_idx": "#000011", "text": "Mae dau fersiwn o bob cwis, un i ddisgyblion gyda lle i sgrifennu\u2019r atebion, ac un i athrawon gyda\u2019r atebion:"}, {"text_idx": "#000012", "text": "Cwis 1 (dwyieithog, yn addas i fyfyrwyr ail iaith hefyd) [PDF]\nCwis 1 (gydag atebion) [PDF]\nCwis 2 (uniaith Gymraeg, yn addas i siaradwyr mwy profiadol [PDF]\nCwis 2 (gydag atebion) [PDF]"}, {"text_idx": "#000013", "text": "Croeso i chi gysylltu a\u0302 ni os oes gennych broblemau neu gwestiynau \u2013 gpc@geiriadur.ac.uk"}, {"text_idx": "#000014", "text": "Gwybodaeth i athrawon a myfyrwyr\nGwybodaeth i ddysgwyr a thiwtoriaid"}]